Szitakötő beszámoló 2017. tavasz

Természetismeret óravázlat 6. osztály

Az emberi szervezet és betegségei, a vér

A szív és működése, kisvérkör és nagyvérkör tankönyvi ábrájának felhasználásával.

Fogalmak: artéria, véna, pulzus, hajszálér, kamra, pitvar

Hol képződik a vér?

* A vérsejtek többsége az egyes csontok csontvelőjében képződik, a vörösvérsejtek a koponya, a gerinc, a bordák, a szegycsont, a csípőcsontok, a felkarcsont, és a combcsontok felső végeinek velőjében képződnek.

Tudománytörténeti érdekesség Harvey angol orvos kísérlete, felfedezése

Mit jelentenek a kifejezések? Kékvérűség, fehérvérűség, Szitakötő cikk alapján közös megbeszélés.

Vércsoportok fajtái, véradás A, B, AB, 0

Szólások, közmondások gyűjtése

Párosító játék: fogalmak-tartalmak a keringés témakörben

artéria- nagy vérér, amely a szívből elszállítja a vért, vastag izmos fala van

billentyű- csapóajtóként működő rész a szívben és bizonyos artériákban

fehérvérsejt- a vér alkotó része, a kórokozók elleni harc a feladata

hemoglobin- a vörösvérsejtekben található vörös színű anyag, amely megköti az oxigént

pulzus- az erek ütemes lüktetése

szív- keringteti a vért az erekben

szívkamra- a szív alsó, nagyobb ürege, vastag izmos fala van

szívpitvar- a szív felső, kisebb ürege, a vér rajta keresztül lép be a szívbe, majd halad a kamra felé

véna- nagy vérér, mely a vért visszaszállítja a szívbe

vörösvérsejt- a vér vörös színét adja

Készítette: Csibyné Vajda Tímea

Dunaújvárosi Dózsa György Általános Iskola